забавни моменти за Влюбени
КАК ДА СИ НАПРАВИМ ТОП СНИМКА!
- Ако сте от тези, които не са успели да се класират за държанка на чичо Янчо (бг версията на чичо Скрудж) и природата не е била благосклонна към формите ви, то пристегнете си горницата на банския така, че да не можете да дишате! Честито - вие получавате 100 лайка, 20 покани за приятелство от Мехмед Мюмюн, Igracha Pazardjik, Bad Boy bate и 10-тина влюбени иконки от приятелките ви, които чинно поддържат визията ви на ТОП мацка! След подобна ТОП снимка и 2-3 чата от ухажори тип "ще те изпапкам", "да дойда да те намажа на плажа", не пропускайте да напишете сърцераздирателен статус, Паулу Куелю и Хорхе Букай вършат работа винаги. Краката. Снимайте ги. Не просто веднъж. 16/24. Крака на пясъка; в басейна; на полянка; на тераса. Където можете и ви се отдаде възможност. Много важна част от ТОП снимката при женската част е натуралната визия. Сложете си само основа за грим, пудра, червило, руж, фон дю тен, перли, спирала, очна линия, молив за вежди, пудра захар, брашно. Ако ви е провървяло в живота и сте от богоизбраните да сте въртели орална любов със заможен мъж над средната възраст, то устните, миглите също са от "естествените". Минете снимката през 42 филтъра, замъглете неравностите по кожата.